Plag 8P8C sebelum dipasang pada kabel
Plag dan kabel
Penyambung dan soket
**8P8C** (Inggeris: **8 Position 8 Contact**) dulu dikenali sebagai **RJ45** adalah plag dan soket yang biasa digunakan untuk penyambungan ethernet di dalam rangkaian komputer. Penyambungan 8P8C biasanya dilakukan pada kabel pasangan berlingkar.

8P8C mempunyai dua komponen iaitu plag masukkan (*male plug*) dan soket terima (*female socket*), setiapnya mempunyai lapan dawai konduktor. Konduktor pada plag adalah rata dan kedudukannya adalah selari dengan badan penyambung. Di dalam soket pula konduktor adalah tergantung secara berpenjuru menghala ke dalam. Apabila satu plag 8P8C dijodohkan dengan soket 8P8C, konduktor tadi akan bersambung dan menyebabkan ada pengaliran arus elektrik. Dawai konduktor di dalam soket seperti spring memastikan antara muka plag lebih baik dan membolehkan perjalanan keluar dan masuk lebih mudah. Penyambungan 8P8C adalah terbaik untuk digunakan pada ethernet. Sekitar tahun 2000, ia digunakan secara meluas untuk penyambungan kabel rangkaian ethernet dan menggantikan jenis-jenis sambungan terdahulu seperti penyambung BNC. Penyambung terdahulu ada juga ada yang tidak digunakan lagi seperti kabel modem memerlukan kuasa dan voltan tinggi untuk setiap penyambungan yang banyak.

Pemasangan
----------

Ia biasanya ditamatkan menggunakan T568A atau T568B pin/pasangan merujuk TIA/EIA-568-B. Kabel yang dipasang sebagai T568A dan di hujung satu lagi sebagai T568B dipanggil kabel pemasangan terbalik (*"crossover" cable*). Ia biasanya digunakan untuk penyambungan antara peralatan seperti hab, penghala dan suis. Kabel yang dipasang sama di hujung dipanggil kabel pemasangan lurus (*"straight-through" cable*). Ia biasanya digunakan untuk menghubungkan hab dengan komputer.

Warna wayar pada 8P8C mengikut piawai EIA/TIA-568A/B
----------------------------------------------------

| Pin | Kod warna T568A | Kod warna T568B |
| --- | --- | --- |
| 1 |  putih-hijau |  putih oren |
| 2 |  hijau |  oren |
| 3 |  putih-oren |  putih-hijau |
| 4 |  biru |  biru |
| 5 |  putih-biru |  putih-biru |
| 6 |  oren |  hijau |
| 7 |  putih-perang |  pulih-perang |
| 8 |  perang |  perang |

### Pemasangan EIA/TIA-568B

Sambungan komputer - hab  

RJ-45 EIA/TIA 568B sebelah kiri
RJ-45 EIA/TIA 568B sebelah kanan

### Pemasangan EIA/TIA-568A

RJ-45 EIA/TIA 568A sebelah kiri
RJ-45 EIA/TIA 568A sebelah kanan

### Pemasangan cross-over EIA/TIA-568A/B (10Base-T, 100Base-TX)

Sambungan komputer - komputer  

RJ-45 EIA/TIA 568B sebelah kiri
RJ-45 EIA/TIA 568A sebelah kanan

Lihat juga
----------

* RJ11
* RJ48
* RJ49
* RJ61
* Pasangan berlingkar

* iconPortal Sains komputer

| * l
* b
* s
Rangkaian komputer |
| --- |
| Jenis | Rangkaian kawasan persendirian (PAN) • Rangkaian kawasan setempat (LAN) • Rangkaian kawasan kampus (CAN) • Rangkaian kawasan metropolitan (MAN) • Rangkaian kawasan luas (WAN) • Rangkaian kawasan global (GAN) |
| Peralatan | Penghala • Kad antara muka rangkaian • Penguat • Hab • Jambatan • Modem • DSL • ADSL • Suis • 8P8C • Brouter |
| Kabel | Sepaksi • Pasangan berlingkar • Gentian optik |
| Protokol | Model OSI • Model DoD • Penghalaan • Unicast • Alamat IP • Protokol Internet versi 4 • Protokol Internet versi 6 • Rakan-ke-rakan • Rangkaian pensuisan paket |
| Kaedah sambungan | Ethernet • Wayarles • WiMAX • Wi-Fi • Hotspot • Talian pajak • Pensuisan litar • Pensuisan mesej • Pensuisan paket • Geganti sel |
| Medium penyambungan | Jalur asas • Jalur lebar • Jalur sempit |
| Internetwork | Intranet • Extranet • Internet |
| Topologi | Topologi bintang • Topologi cincin • Topologi bas • Topologi mesh • Gelang token |
| Komputer | Komputer pelayan • Komputer pelanggan |
| Kelajuan | Lebar jalur |
| Syarikat pengeluar | Avaya • Cisco Systems • Juniper Networks |